text: CONTACONTES | EL BLOC DE LA COMUNITAT DE MITJANS
  ← CIÈNCIA DIVERTIDA AMB DINÀMIKS
  LA MÀGIA DE L'AIGUA →
  Publicat el 23 de març de 2020 per mmasero
  Esperem que estigueu tots bé! Les mestres pensem en vosaltres i per ajudar-vos a passar millor els matins us enviem aquesta recomanació d'una llibreria que cada dia a les 11h penja un conte explicat per telèfon.
  Per tal de poder veure els contes heu de seguir els passos següents:
  Entrar a instagram i seguir la pàgina @llibreriaelgenetblau.
  Un cop seguiu la pàgina, entreu al seu perfil i trobareu, a la part superior sota del nom de la llibreria, un apartat on posa IGTV (està indicat amb un dibuixet d'un televisor). Si cliqueu en aquest apartat us apareixeran tots els contes que ja s'han penjat.
  Tot seguit, us fem algunes propostes que podeu fer un cop hagueu escoltat el conte:
  Després d'escoltar el conte els de primer en poden fer un dibuix i escriure el títol.
  Els de segon poden explicar què els ha agradat més del conte i també fer-ne un dibuix.
  Els de tercer us podeu inventar un final diferent i canviar la història al vostre gust, o convertir el conte en un còmic dibuixant-ne les diferents vinyetes.
  Si us animeu i ho feu, ho podeu guardar i quan ens tornem a trobar ho porteu a l'escola i ho podem compartir.